recursal/SuperWikiNEXT-32B huggingface dataset:
**Ռեյչել Յամագատա** (անգլ.՝ Rachael Yamagata, սեպտեմբերի 23, 1977(1977-09-23), Արլինգտոն, Վիրջինիա, ԱՄՆ), ամերիկացի երգչուհի և դաշնակահար։

Կենսագրություն
--------------

Յամագատան ծնվել է 1977 թվականին Արլինգտոնում, Վիրջինիա նահանգում։ Նրա ծնողները ամուսնալուծված էին, և այդ պատճառով Ռեյչելի մանկության տունը համարվում էր ոչ միայն Վաշինգտոնը, որտեղ ապրում էր նրա հայրը՝ ծագումով ճապոնացի փաստաբանը, այնպես էլ Նյու Յորքը, որտեղ ապրում էր նրա մայրը՝ իտալ-գերմանական արմատներով նկարչուհի։ Դպրոցն ավարտելուց հետո Ռեյչելը սովորել է Հյուսիսարևմտյան համալսարանում Իլինոյսում, ինչպես նաև Վասսարա Քոլեջում։

Կարիերա
-------

Յամագատան վեց տարվա ընթացքում եղել է Չիկագոյում ֆանկ-ֆյուժն Bumpus կոլլեկտիվի վոկալիստը։ 2001 թվականին նա գրել է երաժշտական կոմպոզիցիաների շարք, որ դուրս էին գալիս խմբի երաժշտական շրջանակներից, և ինչը ստիպում է երգչուհուն զբաղվել սոլո կարիերայով։ 2002 թվականին նա պայմանագիր է ստորագրում ձայնագրման Arista Records ընկերության հետ, իսկ հաջորդ տարվա հոկտեմբերին լույս է տեսնում նրա դեբյուտային ձայնագրությունը՝ մինի-ալբոմ «Rachael Yamagata EP»: Ռեյչելի առաջին լիաֆորմատ ալբոմը, անվանակոչված որպես «Happenstance», լույս է տեսնում 2004 թվականի հունիսին, և ընդհանուր առմամբ արժանանում է ՝ քննադատների հավանությանը։ Արդյունքում նրա երգերը հնչում էին այնպիսի հեռուստատեսային սերիալներում, ինչպիսիք էին «Սեքսը ուրիշ քաղաքում», «Միայնակ սրտեր», «Հիասթափվածները», «Ինչպես ես հանդիպեցի ձեր մայրիկին», «Շտապ օգնություն», «Մարմնի մասեր», «Լրտեսուհի», «Մեկ ծառի բարձունք», «Կրքի անատոմիա» և այլն։ Յամագատան մասնակցել է Ջեյսոն Մրազի երկրորդ ալբոմի ձայնագրմանը նրա հետ միասին կատարելով «Did You Get My Message?» երգը։ Ինչպես նաև Դեն Ուիլսոնի հետ միասին երգչուհին ձայնագրել է «You Take My Troubles Away» կոմպոզիցիան 2010 թվականին նկարահանված «Սիրելի Ջոն» գեղարվեստական ֆիլմի համար։

Սկավառակագրություն
------------------

Ստուդիո ալբոմներ
* 2004 — *Happenstance*
* 2008 — *Elephants…Teeth Sinking Into Heart*
* 2011 — *Chesapeake*

EP
* 2003  — *Rachael Yamagata EP*
* 2005  — *Live at the Loft & More*
* 2008  — *Loose Ends*

Ծանոթագրություններ
------------------

1. 1 2  Internet Movie Database — 1990.
2. 1 2  Freebase տվյալների վերբեռնում — Google.
3. 1 2  Cathy Rose A. Garcia (31.03.2009). «Singer Rachael Yamagata to Take Stage for First Time in Seoul» (անգլերեն). The Korea Times.
4. ↑  «Rachael Yamagata». IMDb. Արխիվացված օրիգինալից 2012 թ․ հուլիսի 2-ին. Վերցված է 2017 թ․ հուլիսի 16-ին.

Արտաքին հղումներ
----------------

* Պաշտոնական կայք (անգլ.)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Apple Music · Բենդքեմփ · Deezer · Last.fm · Spotify · Յանդեքս երաժշտություն |
|  |
| Թեմատիկ կայքեր | Allmusic · Discogs · Internet Movie Database · MusicBrainz · Rate Your Music |
|  |
| 

|  Չափորոշչային վերահսկողություն |
| --- |
|  |
| BNF: 14604581x · GND: 135417260 · ISNI: 0000000055206437 · LCCN: no2004102053 · NKC: xx0208415 · SUDOC: 084290331 · VIAF: 148149106232568491888 · WorldCat VIAF: 148149106232568491888 |

 |

 |
**Մաանի մարզ** (արաբ․՝ محافظة معان‎‎), մարզ Հորդանանի թագավորության հարավարևելյան հատվածում։ Հորդանանի ամենամեծ մարզն է։

Վարչական կենտրոնը և խոշորագույն քաղաքը Հորդանանի հարավային կենտրոնն է՝ Մաան քաղաքը։ Տարածքը կազմում է 32 832 կմ2 և զբաղեցնում է ընդհանուր Հորդանանի տարածքի 36,98 %-ը։

Ըստ 2012 թվականի մարդահամարի տվյալների, մարզի բնակչությունը կազմում է 118 800 մարդ։ Բնակչության թվով Հորդանանում 11-րդն է։ Բնակչության խտությունը՝ 3,62 մարդ/կմ2։

Հարավ-արևմուտքում Մաանի մարզը սահմանակցում է Ակաբայի մարզին, հյուսիս-արևելքում՝ Ալ-Տաֆիլայի մարզին, իսկ հյուսիսում՝ մայրաքաղաքային ինքնավարություն ունեցող Ամմանի մարզին։ Արևելքում անցնում է Հորդանանի և Սաուդյան Արաբիայի սահմանը։

Վարչական բաժանում
-----------------

Մաանի մարզը վարչականորեն բաժանված է 5 շրջանների միջև.

* Ալ-Հուսանինյա (արաբ․՝ آل حسينية‎‎)
* Աշ-Շիբեկ (արաբ․՝ الرماد‎‎)
* Այի (արաբ․՝ أ‎‎)
* Մաան (արաբ․՝ أرض‎‎)
* Վադի Մուսա (արաբ․՝ وادي موسى‎‎)

Ծանոթագրություններ
------------------

1. ↑  «Department of Statistics». Արխիվացված է օրիգինալից 2012 թ․ հունվարի 17-ին. Վերցված է 2016 թ․ հունվարի 7-ին.
**Կլարա Ցետկինի մեդալ** (գերմ.՝ Clara-Zetkin-Medaille), Գերմանիայի Դեմոկրատական Հանրապետության պետական ​​պարգև, որը սահմանվել է 1954 թվականի փետրվարի 18-ին երկրի նախարարների խորհրդի կողմից։

Պատմություն
-----------

Մեդալը ստեղծվել է Գերմանիայի գերմանացի մարքսիստ, ակտիվիստ, Գերմանիայի կոմունիստական կուսակցության (ԳԿԿ) հիմնադիրներից, կանանց իրավունքների պաշտպան Կլարա Ցետկինի հիշատակը հավերժացնելու համար։

Մեդալը շնորհվել է այն կանանց և կանանց աշխատանքային կոլեկտիվներին, որոնք երկրի սոցիալիստական հասարակության զարգացման նվաճումների, խաղաղության, մայրության և սեռերի միջև հավասարության համար պայքարում ունեցել են հաջողություն։ Մեդալով պարգևատրված կանայք պետք է վառ օրինակ տային, թե ինչպիսին է «սոցիալիստական հասարակության կինը»։

Մեդալը նույն անձին շնորհվում էր միայն մեկ անգամ։ Մինչև 1964 թվականը շքանշան ստացողները պարգևատրվում են նաև տարեկան 300 մարկ թոշակով։ Հետագայում նրանք միանվագ ստացել են 2500 մարկ, իսկ կոլեկտիվներին պարգևատրելիս՝ յուրաքանչյուր անդամի համար 500 մարկ։ Ստացողների թիվը եղել է սահմանափակ․ մինչև 1977 թվականը տարեկան տրվել է 80 մրցանակ, 1978-1985 թվականներին՝ 120 մրցանակ, 1986 թվականից՝ 150 մրցանակ։ Մինչև 10 կին ընդգրկող կոլեկտիվների անդամներին պարգևատրելիս նրանցից յուրաքանչյուրը ստացել է մեդալ։ Մրցանակաբաշխությունը տեղի է ունեցել ամեն տարի Կանանց միջազգային օրը՝ մարտի 8-ին։

Մեդալի արտաքին տեսք և կրելու ոճ
-------------------------------

1954-1958 թվականներին մեդալը հատվել է արծաթից և ունեցել է 36 մմ տրամագիծ։ Մեդալի դիմերեսին պատկերված է եղել Կլարա Ցետկինի դեմքը՝ շրջապատված դափնու երկու տերևով։ Մեդալի դարձերեսին եղել գրառում՝ գերմ.՝ FÜR / FRIEDEN, EINHEIT / DEMOKRATIE UND / AUFBAU («Հանուն խաղաղության, միասնության, ժողովրդավարության և վերածննդի»«Հանուն խաղաղության, միասնության, ժողովրդավարության և վերածննդի»): 1959 թվականից մինչև 1972 թվականը մեդալը մնաց նույնը, միայն փոփոխվել է մեդալի դարձերեսի մակագրությունը՝ գերմ.՝ FÜR / FRIEDEN / UND / SOZIALISMUS («Հանուն խաղաղության և սոցիալիզմի»)։ 1973-1977 թվականներին Կլարա Ցետկինի մեդալը պատրաստվել է արծաթապատ մետաղից։ 1978 թվականից հատված մեդալի տրամագիծը եղել է 35 մմ, իսկ հակառակ կողմում կարգախոսի փոխարեն հայտնվել է ԳԴՀ զինանշանը։

Մեդալը կրել են ձախ կրծքավանդակի վերին մասում՝ 35 մմ լայնությամբ և 18 մմ երկարությամբ կապույտ ժապավենի վրա, մեջտեղից կտրված 5 մմ կապույտ կտորով։

Ծանոթագրություններ
------------------

1. ↑  Taschenlexikon Orden und Medaillen - Staatliche Auszeichnungen der DDR, 2nd edition VEB Bibliographisches Institut Leipzig 1983, Author Günter Tautz, Page 14
2. ↑  Auszeichnungen der Deutschen Demokratischen Republik Bartel/Karpinski, Militärverlag der DDR 1979, Page 150

Արտաքին հղումներ
----------------

* Медаль памятная "Имени Клары Цеткин"
Մալվիկ համայնքը Սյոր Թրյոնդելագ կոմսության քարտեզին
**Մալվիկ** (նորվ.՝ Malvik), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Հոմելվիկ քաղաքն է։ Պաշտոնական լեզուն համարվում է Բուկմոլը։ Զբաղեցնում է 168.54 կմ² տարածք։

Համայնքը ստեղծվել է 1891 թվականին, երբ այն առանձնացվեց Սթրինդալից։ Անվան սկզբնամասը՝ «Mana», հանդիպում է նորվեգական բազմաթիվ լեռների անվան մեջ՝ ասոցացվելով լեռ բառին, իսկ վերջնամասը՝ «Vík», նշանակում է «դրսում»։

Տարածքում ակտիվ գործունեություն է իրականացնում Նորվեգական եկեղեցին, որը ունի 1846, 1886, 1986 թվականներին կառուցված երեք կրոնական կառույցներ։

Մալվիկի զինանշանը
-----------------

Մալվիկ համայնքի զինանշանը հաստատվել է 1982 թվականի հուլիսի 23-ին և իրենից ներկայացնում է դեղին գույնի վահան, ներքևի մասը կլոր, որի վրա պատկերված է սև գույնի խլահավ։ Այն խորհրդանշում է համայնքի հարուստ և բազմազան բնությունը։

Բնակչություն
------------

Համաձայն 2010 թվականի մարդահամարի տվյալների՝ Մալվիկ համայնքում բնակվում է 12,550 մարդ։ Վերջին 60 տարում բնակչության թվաքանակի աճ է գրանցվել։

Ծնունդով Մալվիկից հայտնի անձինք
-------------------------------

* Յոհան Նուքարդսվոլդ (1879–1952), Նորվեգիայի վարչապետ 1935 - 1945 թվականներին,
* Քարե Ինգրեբրիգսթոն (1965–), ֆուտբոլիստ,
* Ինգվիլդ Վագեն Մալվիկ (1971–), քաղաքական գործիչ։

Պատկերասրահ
-----------

* 
* 
* 
*

Ծանոթագրություններ
------------------

1. ↑  *Juvkam D.* Historisk oversikt over endringer i kommune- og fylkesinndelingen — Statistics Norway, 1999. — P. 65. — ISBN 82-537-4684-9 — ISSN 0806-2056
2. 1 2 3  Kristiania, Norge: W. C. Fabritius & sønners bogtrikkeri. (նորվ.)

Արտաքին հղումներ
----------------

* Համայնքի վիճակագրական տվյալները վերցված Նորվեգիայի վիճվարչությունից: Արխիվացված 2011-05-14 Wayback Machine (նորվեգերեն)
Էրիկ Կրիպկեի կողմից ստեղծված ամերիկյան մութ ֆենտեզի **«Գերբնականը»** հեռուստասերիալի տասնհինգերորդ և վերջին եթերաշրջանը, որի պրեմիերան եղավ 2019 թվականի հոկտեմբերի 10-ին The CW հեռուստաալիքով։ Եթերաշրջանն բաղկացած կլինի 20 սերիաներից և հեռարձակվել է հինգշաբթի օրերին երեկոյան ժամը 8-ին (ET) և տեղափոխվել է երկուշաբթի օրերին երեկոյան ժամը 8-ին սկսած 2020 թվականի մարտի 16-ից։ Սա չորրորդ եթերաշրջանն է Էնդրյու Դեբբի և Ռոբերտ Սինգերի՝ որպես շոուրաններների մասնակցությամբ։ Հեռուստասերիալն սկզբնապես պետք է ավարտվեր 2020 թվականի մայիսին, սակայն COVID-19 համավարակի պատճառով արտադրության դադարեցումներից առաջացավ ընդմիջում մարտի 23-ի սերիայից հետո։ Այս եթերաշրջանն պլանավորված է վերսկսել հեռարձակել հոկտեմբերի 8-ին, հեռուստասերիալի ավարտական սերիան նոյեմբերի 19-ին հեռարձակելով։։

Դերերում
--------

### Գլխավոր դերերում

* Ջարեդ Փադելաքի - Սեմ Վինչեստեր
* Ջենսեն Էքլզ - Դին Վինչեստեր
* Միշա Քոլլինզ - Քասթիել
* Ալեքսանդր Քալվերթ - Ջեք Քլայն / Բելֆեգոր

### Հատուկ հրավիրված հյուրեր

* Ջիմ Բիվեր - Բոբբի Սինգեր
* Դի Ջեյ Քուոլլզ - Գարթ Ֆիթցջերալդ IV

### Հրավիրված հյուրեր

Ծանոթագրություններ
------------------

1. ↑
2. ↑
3. ↑

Արտաքին հղումներ
----------------

* Պաշտոնական կայք Արխիվացված 2007-01-14 Wayback Machine(անգլ.)
Արեմարկ կոմունան Էստֆոլդ ֆյուլքեի քարտեզին
Էստֆոլդ ֆյուլքեն Նորվեգիայի քարտեզին
**Արեմարկ** (նորվ.՝ Aremark), կոմունա Նորվեգիայի Էստֆոլդ ֆյուլքեյում։ Կոմունայի վարչական կենտրոնը Ֆուսբյու բնակավայրն է։ Պաշտոնական լեզուն բուկմոլն է։ Զբաղեցնում է 318.93 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։

Արեմարկի զինանշանը
------------------

Արեմարկ կոմունայի զինանշանը հաստատվել է 1986 թվականի նոյեմբերի 7-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա պատկերված են կապույտ գույնի երկու որմզդեղն։ Որմզդեղնի պատկերումը զինանշանի վրա խորհրդանշում է այն հանգամանքը, որ կոմունայի տարածքում առկա են բազմաթիվ անտառներ, որտեղ բնակվում են հազարավոր որմզդեղներ ու այլ կենդանիներ:ref name="kkk"/>

Բնակչություն
------------

Համաձայն 2007 թվականի մարդահամարի տվյալների՝ Արեմարկ կոմունայում բնակվում է 1429 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա։

Տնտեսություն
------------

Արեմարկի տնտեսության առանցքային ճյուղերն են գյուղատնտեսությունն ու փայտավերամշակումը։ Կոմունայի տարածքում առկա են բազմաթիվ անտառապատ տարածքներ, որտեղ աճում են սոճու և կեչու, ինչպես նաև կաղնու ծառեր, որոնք լայնորեն օգտագործվում են փայտավերամշակման ոլորտում։ Արեմարկում լայն տարածում ունի անասնապահությունն ու հողագործությունը։

Մշակույթ
--------

Արեմարկում սկսած 1998 թվականից յուրաքանչյուր երկու տարին մեկ կազմակերպվում է որմզդեղնի փառատոն։ Այդ նպատակով ստեղծվում է վրանային ճամբար Արեմարկի եկեղեցու հարակից դաշտում։ Փառատոնը սկսվում է վաղ առավոտյան և տևում մինչև ուշ գիշեր։

Արեմարկի տարածքում նկարահանվել են բազմաթիվ ֆիլմեր, ինչպիսիք են «Folk flest bor i Kina» *(Մարդկանց մեծ մասը ապրում է Չինաստանում)* և «Celofan»: Այստեղ է նկարահանվել նաև «Farmen» հեռուստահաղորդումը։

### Կրոն

Արեմարկում գործում է երկու եկեղեցի՝ Քիրքենգի մոտ գտնվող Արեմարկի եկեղեցին և Բյուրքեբեքի Հոլմգիլ մատուռը։

Պատկերասրահ
-----------

* Հոլմեգիլի եկեղեցիՀոլմեգիլի եկեղեցի
* Արեմարկի եկեղեցիԱրեմարկի եկեղեցի
* ՍտրոմսֆոսՍտրոմսֆոս
* Արա լիճԱրա լիճ

Աղբյուրներ
----------

* Store norske leksikon.(նորվ.)

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: Արխիվացված 2007-09-27 Wayback Machine(նորվ.)

Ծանոթագրություններ
------------------

1. 1 2  Jukvam, Dag (1999). "Historisk oversikt over endringer i kommune- og fylkesinndelingen".(նորվ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական · Մեծ նորվեգական |

 |
Stone Paper Manufacturing Technology
**Քարե թուղթ** (անգլ.՝  bio-plastic paper, stone paper, rock paper, paper from waste marble, mineral paper, rich mineral paper) թղթանման նյութ է, որը պատրաստվում է կալցիումի կարբոնատից և ցածր ճնշման պոլիէթիլենից։ Այն օգտագործվում է որպես թղթի այլընտրանք թռուցիկներ, պաստառներ, գրքեր, ամսագրեր, պայուսակներ, փաթեթավորման թուղթ, պատի պաստառներ, պիտակներ, ափսեներ, սկուտեղներ, տարաներ և շատ այլ ապրանքներ պատրաստելու համար։

Պատմություն
-----------

Առաջին անգամ քարե թղթի ստեղծման գործընթացը մշակվել է 90-ականների վերջին Taiwan Lung Meng Technology Co. ընկերության կողմից։ Արտոնագրված է ավելի քան 40 երկրներում Rockstock, Terraskin, ViaStone, Kampier, EmanaGreen և այլ ապրանքային նշաններով։

Հատկություններ
--------------

Քարի թուղթը դիմացկուն, անջրանցիկ, չպատռվող նյութ է։ Դրա արտադրանքի համար ջուր, թթուներ, սպիտակեցնող նյութ և փայտ չի պահանջվում, ուստի կարող է նվազեցնել անտառահատումները։ Թղթը այս տեսակը վերամշակելի է։ Այն չի քայքայվում միկրոօրգանիզմների կողմից, բայց բնության մեջ արագ քայքայվում է իր հիմնական բաղադրիչների։ Կազմված է 80% կալցիումի կարբոնատից՝ մոլորակի ամենատարածված նյութերից մեկից և 20% ցածր ճնշման պոլիէթիլենից։

Ծանոթագրություններ
------------------

1. ↑  «Stone Paper carbonate with a plastic resin as a binder. It is found on the global market, available - [PDF Document]». *vdocument.in* (անգլերեն). Վերցված է 2021 թ․ նոյեմբերի 8-ին.
2. ↑  «Journalist with a focus on solutions introduces stone paper». *FOX40* (ամերիկյան անգլերեն). 2021 թ․ ապրիլի 20. Վերցված է 2021 թ․ նոյեմբերի 18-ին.
3. ↑   Արխիվացված 2020-07-26 Wayback Machine -About Us, publisher=Taiwan Lung Meng Technology Corporation Limited
4. ↑  Chu, Cancy; Nel, Petronella (2019). «Characterisation and deterioration of mineral papers». *Aiccm Bulletin*. **40**: 37–49. doi:10.1080/10344233.2019.1672951. hdl:11343/290162. S2CID 210749648.
5. ↑  Bliss (2020 թ․ ապրիլի 23). «The Sustainability of Stone Paper Products in European Book Paper». *Pebble Printing Group* (անգլերեն). Արխիվացված է օրիգինալից 2020 թ․ մայիսի 3-ին. Վերցված է 2020 թ․ մայիսի 6-ին.
6. ↑   - Каменная Бумага, publisher = Представитель Taiwan Lung Meng в РФ
**Ֆեռնանդո Ֆեռնանդես-Սավատեր Մարտին** (հունիսի 21, 1947(1947-06-21)[…], Սան Սեբաստիան, Բասկերի երկիր, Իսպանիա), իսպանացի փիլիսոփա։

Վաղ շրջան և կարիերա
-------------------

Ծնվել է Սան Սեբաստիանում, նա ավելի քան մեկ տասնամյակ եղել է Բասկերի համալսարանի էթիկայի պրոֆեսոր։ Ներկայումս նա փիլիսոփայության պրոֆեսոր է Մադրիդի Կոմպլուտենսե համալսարանում։ Նա մի քանի պարգևների է արժանացել իր գրական աշխատանքի համար, որն ընդգրկում է այնպիսի տարբեր հարցեր, ինչպիսիք են ժամանակակից էթիկայի, քաղաքականության, կինոյի և գրականագիտության հարցերը։ 1990 թվականին Սավաթերը և սյունակագիր և հրատարակիչ Խավիեր Պրադերան հիմնեցին «Claves de Razón Práctica» ամսագիրը։ 2012 թվականի նոյեմբերին արժանացել է պոեզիայի և էսսեի հեղինակավոր Օկտավիո Պազ մրցանակին։ Նույն 2012 թվականին, 222 համարով (2012 թ. մայիս-հունիս), նա դարձավ «Claves de razón práctica» (իսպաներեն «Բանալիներ գործնական պատճառի համար») գլխավոր խմբագիր, որը հիմնվել է Խավիերի կողմից հիմնադրված քննադատական մտքի և մշակութային խաչակրաց գրախոսության մեջ։

Քաղաքական ակտիվություն
----------------------

Սավատերը հիմնել է քաղաքական կուսակցություն, որը ներկայումս լուծարված է, որը կոչվում է «Unión, progresso y democracia» (իսպաներեն՝ միության, առաջընթացի և ժողովրդավարության համար և հաճախ կրճատվում է որպես UPyD) նախկին սոցիալիստ պատգամավոր Ռոզա Դիեսի, Ալբերտ Բոադելլայի և Մարիո Վարգաս Լյոսայի հետ՝ իսպանական հիմնական հոսքի տարբեր ազգայնական շարժումներին հակադրվելու համար։ քաղաքականություն։ Քննադատները նշել են, որ իրենց քաղաքական հայացքում, կարծես, գերակշռում է իսպանական ուժեղ ազգայնական գաղափարախոսությունը [անհրաժեշտ է մեջբերում]։ Սավաթերը այն մտավորականներից և քաղաքական գործիչներից էր, ով հավանություն էր տվել «reconversion.es» պլատֆորմի 2012 թվականի մանիֆեստին, որը երաշխավորում էր երկրի վերակենտրոնացումը և համարվում էր ծայրահեղ աջ Vox-ի նախորդը։ 2018 թվականին Սավատերը հավատարիմ է մնացել Manifiesto por la historia y la libertad-ի մանիֆեստին, որը խթանում է Ֆրանցիսկո Ֆրանկոյի ազգային հիմնադրամը, դատապարտելով Պատմական հիշողության օրենքը։ Նա ակտիվ մասնակցություն է ունեցել Բասկերի երկրում խաղաղության և ահաբեկչության և բասկական ազգայնականության դեմ պայքարող մի շարք կազմակերպություններին, ինչպիսիք են Movimiento por la Paz y la No Violencia, Gesto por la Paz, Foro Ermua և ներկայումս ¡Basta Ya!

Անձնական կյանք
--------------

Սավատթերը հայտնի է նաև որպես փիլիսոփայության հանրահռչակող, հեռուստահաղորդավար, դասախոս և քաղաքական ակտիվությամբ զբաղվող մարդ։ Նա իրեն բնորոշում է որպես ագնոստիկ, անգլոֆիլ և լուսավորության պաշտպան Վոլտերի ավանդույթներով։

Ծանոթագրություններ
------------------

1. 1 2  Ֆրանսիայի ազգային գրադարան — 1537.
2. 1 2  Internet Speculative Fiction Database — 1995.
3. 1 2  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
4. 1 2  *Deutsche Nationalbibliothek* Record #119442132 // Gemeinsame Normdatei (գերմ.) — 2012—2016.
5. ↑
6. ↑  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
7. ↑
8. ↑
**Իգոր Ալեքսանդրովիչ Վոյտենկո** (ուկր․՝ *Ігор Олександрович Войтенко*, փետրվարի 26, 1993(1993-02-26), Շախտյորսկ, Դոնեցկի մարզ, Ուկրաինա), ուկրաինական Շախտյորսկ քաղաքում Յութուբյան հայտնի և սիրված բլոգեր (մինչև 3մլն բաժանորդ), ֆիտնես-մարզիչ և ձեռնարկատեր։ Վոյտենկոն բազմաթիվ ֆիտնես ծրագրերի հեղինակ է(Next, Road to The Dream):

Կենսագրություն
--------------

Ծնվել ու մեծացել է Շախտյորսկ քաղաքում ՝ ուսուցիչների ընտանիքում։ Ծնողների խորհրդով 9-րդ դասարանից հետո ընդունվել է «էլեկտրական և գազի եռակցող» մասնագիտության տեխնիկական դպրոց։

2014- ին թողել է դպրոցը ՝ հայրենի քաղաքից մեկնելով Կիև, որտեղ ապրել է վեց ամիս։ Այնտեղ նա աշխատում էր և մարզվում էր մարզասրահում։

Ավելի ուշ, Իգորը մեկնում է Լեհաստան իր ընկերուհու մոտ, որտեղ նա մեկ տարի աշխատում է որպես գանձապահ ՄաքԴոնալդսի ռեստորաններից մեկում։ Ընկերուհուց բաժանվելուց հետո նա ապրում էր ուկրաինացի էմիգրանտների հետ, ովքեր համակարգչային խաղեր էին ստեղծում։ Հենց այդ ժամանակ նա բացում է իր առաջին յութուբյան ալիքը, որտեղ նա տեղադրում էր տեսանյութեր՝ տարբեր ֆիտնես-թեմաներով։

30 000 բաժանորդ ձեռք բերելով, Իգորը սկսում է վաստակել իր առաջին մեծ գումարները YouTube- ից և թողնում է աշխատանքը ՄաքԴոնալդսում, ինչից հետո էլ վերադառնում է Կիև։ Կիեւում նա բացեց իր առաջին ֆիտնես-մարզադահլիճը։ Հաջորդ քայլը Մոսկվա տեղափոխվելն էր, որտեղ նա նույնպես ֆիտնես-մարզադահլիճ բացեց։

Հիմա Վոյտենկոն բնակվում է Ամերիկայի Միացյալ Նահանգներում ՝ Լոս Անջելեսում։

Անձնական կյանք
--------------

2018 թվականից նա ամուսնացած է Քսենիա Վոյտենկոյի հետ։

2020 թվականին Իգորն ու Քսենիան դուստր են ունեցել, որին անվանել են Ինգրիդ։

Գործունեություն
---------------

2015 թվականի մայիսի 1-ին Իգորը թողարկել է իր առաջին յութուբյան ալիքը։ Բացի ֆիտնես-թեմաներով տեսանյութերից, Իգորը համարյա ամեն օր տեղադրում է տեսանյութեր իր կյանքի մասին, որտեղ նա պատմում է իր կյանքից և իր հաջողության մասին։ Մոտիվացնելով բազմաթիվ դիտողների՝ նա հավաքեց հետևորդների ահռելի բանակ, ովքեր նրան սիրում են։

Նրա ալիքն ունի ավելի քան 2,7 միլլիոն հետևորդ և 300մլն դիտում։

### NEXT հավելվածը

2020 թվականին Իգորը ստեղծեց *Next* workout ծրագիրը, որն արդեն ներբեռնվել է ավելի քան 1.000.000 անգամ։

Ծանոթագրություններ
------------------

1. ↑  «Игорь Войтенко - биография, тренировки, мотивация, рост, вес, жена (девушка)». *Форсмен – твой личный тренер: программы тренировок, питание, диеты* (ռուսերեն). Արխիվացված է օրիգինալից 2020 թ․ հունիսի 22-ին. Վերցված է 2020 թ․ օգոստոսի 24-ին.
**Ռակիա**, **Ռակիջա**, **Ռաչիու** կամ **Ռակի** ( /ˈrɑːkiə, ˈræ-, rəˈkiːə/ ), Բալկաններում տարածված տարատեսակ մրգային խմիչքների հավաքական անվանումնն է։ Ռակիայիում ալկոհոլը սովորաբար կազմում է 40%, սակայն տնային պայմաններում պատրաստված ռակիան կարող է պարունակել ավելի շատ (սովորաբար 50%)։

Ստուգաբանություն
----------------

Մրգային խմիչքները Բալկանյան տարբեր լեզուներում հանդիպում են նմանատիպ անուններով. սերբ․ rakija ; ալբ․՝ rakia ; բուլղար․՝ ракия ; մակեդոներեն՝ ракија ; թուրքերեն՝ rakı (/rɑːˈkiː/, /rɑːˈkuː/, /rɑːˈkɜːr/). Նմանատիպ խմիչքներ կան նաև այլ երկներում, Սլովենիայում ՝ *sadjevec ;* Ռումինիայում ՝ *țuică* (կամ *pălincă* ) ; իսկ Սլովակիայում ևՉեխիայում ՝ *pálenka*:

Ընդհանուր ակնարկ
----------------

Ռակիան արտադրվում է ֆերմենտացված և թորած մրգերից, սովորաբար սալորից և խաղողից, ինչպես նաև ծիրանից, տանձից, կեռասից կամ ազնվամորիից։ Ավելի քիչ օգտագործվող մրգերն են դեղձը, խնձորը, թուզը, մոշը և սերկևիլը։ Տարածված համերն են՝ *šljivovica* և *țuică*, արտադրված սալորից, *kajsija*, արտադրված ծիրանից, կամ *grozdova* / *lozova -ն որոնք տարածված են* Բուլղարիայում, *raki rrushi* տարածված են Ալբանիայում և Կոսովոյում, իսկ *lozovača* / *komovica* Խորվաթիայում, Հյուսիսային Մակեդոնիայում, Չեռնագորիայում։ Սերբիայում և Բոսնիայում բոլոր տեսակները արտադրվում են խաղողից։ Սրանք նման են, «Զիվանիա» -ին որն տարածված է Կիպրոսում։

Նմանատիպ խմիչքներ արտադրվում են մի շարք եվրոպական երկրներում ՝ Ռումինիայում, Մոլդովայում, Լեհաստանում, Ուկրաինայում, Չեխիայում, Հունգարիայում, Սլովակիայում, Բուլղարիայում :Եվրոպաից դուրս այս տիպի խմիչքները տարածված են նաև ՝ Կովկասում։ Ալբանիայում ռակիան ամենից հաճախ պատրաստում են խաղողից՝ մեղմ կլիմայական շրջաններում, կամ սալորից (և երբեմն՝ թթից, thanë (կարնելիական բալից), ավելի ցուրտ կլիմայական շրջաններում ընկույզից։

Ծանոթագրություններ
------------------

1. ↑  R. Ivan (2016 թ․ հունվարի 23). «Rakia – Everything you wanted to know about this drink». *slavorum.org*.
2. ↑  Bethune, Meredith (2022 թ․ հունվարի 14). «What Is Rakija?». *tastingtable.com*.
3. ↑  Wells, Mike (2016). *The Danube Cycleway Volume 2: From Budapest to the Black Sea*. Cicerone Press Limited. էջեր 44–48. ISBN 9781783623136.
4. ↑  Kahl, Thede; Kreuter, Peter Mario; Vogel, Christina, eds. (2015). *Culinaria balcanica*. Frank & Timme GmbH. էջ 85. ISBN 9783732901388.
5. ↑  Nickels, Sylvie (1969). *Yugoslavia: Slovenia, Croatia and Bosnia-Hercgovina, including the Dalmatian coast, Volume 1*. J Cape. էջ 107.
**Մոնի մշակույթի պետական թանգարան** (բիրմ.` မွန်ယဉ်ကျေးမှုပြတိုက်), նախկինում՝ Մոնի ազգային թանգարան, թանգարանը գտնվում է Հթավայի բրիջ րոադ և Բահո րոադ համար 50 հասցեում, Մյանմայի Մոն Սթեյթ շրջանում։ Այն հիմնադրվել է 1955 թվականին։ Թանգարանը գործում է Մյանմայի ազգային թանգարանի Հնագիտության բաժնի ղեկավարության տակ։

Հավաքածուներ
------------

Հիմնական հոդված՝ Մոներ
Թանգարան հիմնականում ցուցադրում է ավադական հագուստներ, բուդդայական արվեսի գործեր, քանդակներ, արմավենու տերևի վրա գրված ձեռագրեր, ձեռագործ, էթնիկ մոների բրոնզե, արծաթե իրեր, մեաղադրամներ և արձանիկներ, ովքեր հիմնադրել են Հնդկաչինի ամենավաղ քաղաքակրթություններից մեկ և պատասխանաու էին Հնդկաչինում Թհերավադա բուդդակայանության տարածման համար։ Հիմնականում թանգարանում պահվում են Մոն թագավորության կերամիկական արվեստ գործեր, այդ թվում` Մարտաբանի ջահեր և Մոնի երաժշտական գործիքները, որոնք կարելի է տեսնել միայն աշխարհի հայտնի թանգարաններում։ Ավելին, այն ցուցադրում է Միազեդիի քարե արձանագրության ձեռագիր պաճենը մոնի լեզվով և իշխող թագուհի Շին Շավբուի ծիսական սաղավարտի կրկնօրինակը (իրական օրինակը պահվում է Լոնդոնի Վիկտորիայի և Ալբերտի թանգարանում)։

* Մոնի երաժշտական գործիքները, ցուցադրվում են Փարիզի Երաժշտության քաղաքումՄոնի երաժշտական գործիքները, ցուցադրվում են Փարիզի Երաժշտության քաղաքում
* Մարտաբանի սափոր Մադրիդի ծովային թանգարանում, Իսպանիա*Մարտաբանի սափոր* Մադրիդի ծովային թանգարանում, Իսպանիա
* Իշխող թագուհի Շին Սաուբուի ծիսական սաղավարտը, այժմ` Լոնդոնի Վիկտորիայի և Ալբերտի թանգարանումԻշխող թագուհի Շին Սաուբուի ծիսական սաղավարտը, այժմ` Լոնդոնի Վիկտորիայի և Ալբերտի թանգարանում

### Այլ մշակույթներ

Թանգարանը նաև ցուցադրում է գտածոներ Պյուերից, Թունգո մշակույթից և Կոնբունգ մշակույթից, այդ թվում` 19-րդ դարի բազմոցներ, որ օգտագործել է Կոնբունգի թագուհի Սեինդոնի և արքայադուստր Մյատ Փհայա Գալայի կողմից, որն իշխել է 19-րդ դարի վերջին կամ 20-րդ դարի սկզբին։

Մուտք
-----

Թանգարանը բաց է 09:30-16:30-ը:

Թանգարան մուտքի վճարը 5000 քյաթ է օտարերկրյա այցելուների համար, 500 քյաթ` տեղի մեծահասակների համար և անվճար է դպրոցական երեխաների համար։

Ծանոթագրություններ
------------------

1. ↑  «LIBRARY - Department of Archaeology, National Museum & Library». *www.archaeologymm.com*. Արխիվացված է օրիգինալից 2017 թ․ հուլիսի 20-ին. Վերցված է 2017 թ․ հուլիսի 29-ին.
2. ↑  New Page 1 Archived 2008-12-09 at the Wayback Machine.
3. 1 2  «- National Library of Myanmar (Admin)». *www.nlm.gov.mm* (անգլերեն). Արխիվացված է օրիգինալից 2017 թ․ հուլիսի 29-ին. Վերցված է 2017 թ․ հուլիսի 29-ին.
4. ↑  «မွန်ယဉ်ကျေးမှုပြတိုက်သို့ ပြည်တွင်းထက် ပြည်ပ ဧည့်သည် ဝင်ရောက်လေ့လာမှု ပိုများ». *Myanma Radio and Television* (բիրմայերեն). Արխիվացված է օրիգինալից 2021 թ․ փետրվարի 5-ին. Վերցված է 2019 թ․ սեպտեմբերի 10-ին.
*Բաբելոնոկիա*
**Բաբելոնոկիա** (անգլ.՝ սովորաբար Babylon-Nokia, Alien-Mobile, և Cuneiform Mobile Phone` սեպագիր բջջային հեռախոս), Կառլ Վայնգարտների ստեղծած 2012 թվականի արվեստի գործը ՝ բջջային հեռախոսի ձևով կավե պլանշետի տեսքով, որի ստեղներին ու էկրանին սեպագրեր են։

Վայնգարտները ստեղծել է աշխատանքը՝ ներկայացնելու տեղեկատվության փոխանցման էվոլյուցիան հին աշխարհից մինչ օրս։ Ծայրահեղական գիտնականները և կեղծ հնագիտության կողմնակիցները հետագայում խեղաթյուրեցին արվեստի գործի լուսանկարը՝ ներկայացնելով այն, որպես 800-ամյա հնագիտական գտածո` որոշ մամուլի աղբյուրների կողմից որպես առեղծված։

Արվեստի գործեր
--------------

Վայնգարտները ստեղծել է հեռախոսի ոճով կավե պլանշետ՝ սեպագիր ցուցանակներով՝ որպես արձագանք Բեռլինի Հաղորդակցության թանգարանում ցուցադրված ցուցահանդեսին, որը վերնագրված է Սեպագրից մինչև էլեկտրոնային հաղորդագրույթուն։ Սեպագիրն ազդարարում է տեղեկատվության գրավոր գրառումների սկիզբը։

Այն փաստը, որ դա կարծես թե Ericsson S868 բջջային հեռախոսի կավե պատճենն է, 1990-ականների մոդել, ոչ մի նշանակություն չուներ նկարչի համար, ով այն օգտագործում էր որպես շարժական սարքերի փոխաբերություն։

Արվեստի գործը եզակի է և նկարչի մոտ պահվում է հատուկ պահեստում։ Ցանկության դեպքում այն տրամադրվում է թանգարաններին ցուցադրությունների համար։ Այն պատրաստված է կավից, կշռում է 91 գրամ (3¼ ունցիա) և չափերը մոտավորապես 13,5 x 6,5 x 0,8 սանտիմետր (5,31 x 2,56 x 0,31 դյույմ)։

Խեղաթյուրում
------------

Վայնգարտները հրապարակել է պատկերի լուսանկարը Facebook-ում՝ որպես իր աշխատանքների վաճառքի մաս, և Facebook-ի մեկնաբաններից մեկը հորինել է «BabyloNokia» անունը։ Երեք տարի անց պատկերը տեղադրվեց Conspiracy Club-ի կայքում՝ վերնագրով «800-ամյա բջջային հեռախոս գտել են Ավստրիայում։ Ստուգե՛ք սա։ The Express-ը վերահրապարակեց Վայնգարտների լուսանկարը՝ առանց վերագրման և պնդեց, որ արտեֆակտը եղել է թվագրված մ.թ.ա 13-րդ դարով։

Խոսելով ծայրամասային կայքերի և մամուլի կողմից պատկերի օգտագործման մասին՝ Վայնգարտներն ասաց. «Լուսանկարն օգտագործվել է առանց իմ իմացության և առանց իմ համաձայնության։ Դա այն չէ, ինչ ես ուզում էի։։

Ծանոթագրություններ
------------------

1. ↑  Evon, Dan. «FALSE: 800-Year-Old Alien Cellphone Found». *snopes*. Վերցված է 2017 թ․ հունվարի 3-ին.
2. 1 2  «Angeblich "Alien-Handy" in Österreich entdeckt - news.ORF.at». 2015 թ․ դեկտեմբերի 31.
3. 1 2  «Centuries Old Cell-Phone Artifact Presents Modern Day Mystery». 2017 թ․ հունվարի 19.
4. ↑  «Is this an 800-year-old mobile phone? (Video) - Canada Journal - News of the World».
5. ↑  Martin, Aaron. «Archeologists Discover 800-Year-Old Cell Phone Tablet-Fiction!». *www.truthorfiction.com*. Վերցված է 2017 թ․ հունվարի 3-ին.
6. 1 2 3 4 5  Moye, David (2016 թ․ հունվարի 11). «Ancient Babylonian Cellphone Isn't Ancient, Babylonian Or A Phone». *HuffPost*. Վերցված է 2017 թ․ հունվարի 3-ին.
**Կենդանիների դիսպանսերացում,** անասնաբուժական միջոցառումների պլանային համակարգ, որի նպատակն է կենդանիների առողջության պահպանությունը, դրանց մթերատվության բարձրացումը և բարձր մթերատու առողջ հոտի ստեղծումը։ Տնտեսություններում և համալիրներում դիսպանսերացում անցկացնում են տարեկան 2 անգամ՝ գարնանը և աշնանը։ Դիսպանսերացում կատարում են անասնաբույժը, տնտեսության վարչությունը և անասնաբուծական ծառայության ներկայացուցիչները։ Խոշոր կենդանիներին զննում են ըստ սխեմայի (մանրերին՝ ընտրողաբար). ընդհանուր հաբիտուսը, մարմնի ջերմաստիճանը, անոթազարկը, շնչառությունը, ավշային հանգույցների մակերեսի վիճակը, մաշկը, տեսանելի լորձաթաղանթները։ Երբեմն (նշանների առկայության դեպքում) անհրաժեշտ են նպատակային հետազոտություններ (արյան, մեզի, կղանքի քննությունները, էլեկտրասրտագրությունը և այլն)։ Ստացված տվյալները ընդհանրացնում են, վերլուծում և մշակում առաջարկություններ կենդանիների հիվանդությունները կանխելու ուղղությամբ։ 

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Էֆեմերանմաններ**, էֆեմերոիդներ, բազմամյա խոտաբույսեր, որոնց վերգետնյա օրգանները զարգանում են աշնանից մինչև գարուն և ամռանը չորանում են, իսկ ստորգետնյաները՝ արմատապտուղները, սոխուկները, պալարները, պահպանվում են մի քանի տարի։ Էֆեմերանմանները լայնորեն տարածված են անապատներում, կիսանապատներում, տափաստաններում, նաև բարձրլեռնային գոտում՝ ալպյան մարգագետիններում և ձյան գոտում։ էֆեմերանմաններն աճում են նաև լայնատերև անտառներում, որտեղ նրանց վեգետացիան ընդհանրապես ընթանում է վաղ գարնանը։ Բոլոր էֆեմերանմաններն հաջողությամբ բազմանում են վեգետատիվ ճանապարհով։ Դրանցից շատերն ունեն տնտեսական մեծ նշանակություն, որպես արոտակեր օգտագործվում են Միջին Ասիայում և Ղազախստանում (բոշխի, դաշտավլուկի տեսակներ), ինչպես նաև գեղազարդիչ ծաղկաբուծության մեջ (վարդկակաչի, նարգեսի, քրքումի տեսակներ, շուշանազգիներ)։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Լաբիրինթաբորբ կամ բավիղաբորբ** (անգլ.՝ Labyrintitis) ներքին ականջի հիվանդություն։

Պատճառներ
---------

Ինֆեկցիան ներքին ականջ է թափանցում նախադռան պատուհաններով, կարիոզ պրոցեսով կիսաբոլոր խողովակների պատերի քայքայման, խոլեստեատոմայի դեպքում։ Հաճախ վնասվում է լատերալ կիսաբոլոր խողովակի ամպուլան, քանի որ աjն ամենամոտն է գտնվում պտկաձև ելունի խորշիկներին, որտեղ և զարգանում են դեստրուկտիվ պրոցեսները։ Լաբիրինթաբորբը կարող է լինել **սահմանափակ** և **տարածուն**, **շճային** և **թարախային**։

**Սահամանափակ լաբիրինթաբորբին** բնորոշ է ֆիստուլային սիմպտոմը. ականջը մաքրելու ժամանակ հավանդը հանկարծ գլխապտույտ է ունենում և իր գլուխը կարծես թե թեքվում է կողք։

**Դիֆուզ լաբիրինթաբորբի** դեպքում հիվանդի մոտ դիտվում է ուժեղ գլխապտույտ, որը կարող է տևել մի քանի ժամ, և ուղեկցվում է ծանր փսխումով։

**Թարախային լաբիրինթաբորբը** կարող է բերել վեստիբուլյար և լսողական անալիզատորների ռեցեպտորային ապարատի ամբողջական քաքայման, այսինքն տվյալ կողմի առեֆլեքսիա, լսողության լրիվ բացակայում։

Առաջացման պատճառները
--------------------

Լաբիրինթաբորբի ամենատարածված պատճառը վիրուսային վարակն է(օր.՝ մրսածությունը, գրիպը, կարմրուկը, տենդը կամ հերպեսի վիրուսների խմբի վիրուսով վարակվածությունը, որն առաջացնում է ջրծաղիկ)։ Երբեմն ականջի վարակը կարող է հանգեցնել լաբիրինթաբորբի։

Ավելի քիչ են հանդիպում բակտերիալ վարակներից՝ մենինգիտից կամ միջին ականջի վարակից առաջացումը։ Որոշ աուտոիմուն պայմանները, ալերգիաները և դեղամիջոցները նույնպես կարող են հանգեցնել լաբիրինթաբորբի։

Հիմնական ախտանշաններ
--------------------

Հիմնական ախտանշաններն են.

* հավասարակշռության կորուստ,
* գլխապտույտ,
* սրտխառնոց և փսխում,
* մշուշոտ տեսողություն,
* զնգոց ականջ(ներ)ում,
* կենտրոնանալու դժվարություն,
* Լսողության կորուստ,
* նիստագմուս (աչքի ակամա շարժումներ)։

Բուժում
-------

Լաբիրինթաբորբի բուժումը կախված է հիվանդության հիմնական պատճառից։ Օրինակ, եթե լաբիրինթաբորբը պայմանավորված է վիրուսով, նշանակվու է հակավիրուսային դեղամիջոցներ, եթե ​բակտերիաներով՝ հակաբիոտիկներ։ Բացի այդ, կորտիկոստերոիդներ կարող են նշանակվել նյարդերի բորբոքումը նվազեցնելու համար, իսկ գլխապտույտի և սրտխառնոցի համար նախատեսված դեղամիջոցներ՝ կարճաժամկետ հիմունքներով։

Ծանոթագրություններ
------------------

1. ↑  «Լաբիրինթիտ». *www.doctors.am*. Վերցված է 2023 թ․ նոյեմբերի 5-ին.
2. ↑  Australia, Healthdirect (2023 թ․ ապրիլի 24). «Labyrinthitis». *www.healthdirect.gov.au* (ավստրալիական անգլերեն). Վերցված է 2023 թ․ նոյեմբերի 5-ին.
3. ↑  «Labyrinthitis: Symptoms». *Cleveland Clinic* (անգլերեն). Վերցված է 2023 թ․ նոյեմբերի 5-ին.
4. ↑  «Labyrinthitis: Treatment & Management». *Cleveland Clinic* (անգլերեն). Վերցված է 2023 թ․ նոյեմբերի 5-ին.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ՀՄԴ-9-ԿՄ · ՀՄԴ-9-ԿՄ · ՀՄԴ-10-ԿՄ · ՀՄԴ-10-ԿՄ · DiseasesDB · eMedicine · MedlinePlus |
|  |
| Բառարաններ և հանրագիտարաններ | Բրիտանիկա · Մեծ կատալոնական · MESH ID |
|  |
| Չափորոշչային վերահսկողություն | Disease Ontology · Microsoft: 2780371215 |

 |
**Շուկայի փողոց**, Հին Երևանի կենտրոնական փողոցներից մեկը, որ կապել է Տաճարի հրապարակը Երևանի երկաթուղային կայարանի հետ։

Պատմություն
-----------

Փողոցն անցել է Տաճարի հրապարակն ու ձգվել մինչև Քարահանքի թաղամասի հարավային ծայրամասերը՝ մինչև Երկաթուղային կայարանի փողոցը։ Ըստ 1906-1911 թթ հատակագծի՝ փողոցն ունեցել է 1370 մ երկարություն և 18․6 մ լայնություն։ Շուկայի փողոցի սկզբի հատվածը գտնվել է Անգլիական այգու հյուսիս-արևելյան հատվածի սահմանների մոտ։ Այդ հատվածում 1900-1910 թթ գտնվել են Երևանի քաղաքային դումայի և վարչության շենքը, Փոխադարձ վարկի ընկերակցությունը (N18) և Ոստիկանության քաղաքային վարչությունը (N22)։ Փողոցի զուգահեռ կողմում հրապարակից ձգվում է Թիֆլիսի առևտրային բանկի շենքը (ներկայիս՝ Վազգեն Սարգսյան 2)։ Հաջորդ թաղամասում տեղակայված են քաղաքային հաշտարարական դատարանի շենքը, Մ․ Կլոպովի անվան միջնակարգ ուսումնական հաստատությունը, Տեր-Հովհաննիսյանի, Միրզաբեկյանի և այլոց տները։ Անցնելով Փոստի (ներկայիս՝ Ագաթանգեղոս) փողոցը՝ այն կամրջով անցել է Գետառը և անցել Սավզիքյարի այգիներով, Դ․ Սարաջևի կոնյակի գործարանը (ներկայիս՝ Տիգրանի Մեծի 22), ներկարարների Շիլաչի թաղամասը և քաղաքի հարավային ծայրամասում հասել Երևանի ձիաքարշի պարկ, որտեղից էլ ձգվել է մինչև Երևանի երկաթուղային կայարանին կից գտնվող Երկաթուղային կայարանի ճանապարհ։

Փողոցի կառուցապատումն իրականացվել է պարագծով, ինչն առաջին հերթին տեսանելի է փողոցի կենտրոնական հատվածում՝ երկհարկանի և երեքհարկանի շինություններում։ Փողոցի սկզբնամասի վարչական և հասարակական շենքերի համալիրների ճարտարապետագեղարվեստական նախագծումը լուծում է դեպի Տաճարի հրապարակ հանդիսավոր մուտքի խնդիրը։

Ծանոթագրություններ
------------------

1. 1 2  Мариетта Гаспарян, Архитектура Еревана XIX-начала XX века, Երևան, «Հուշարձան» հրատարակչություն, 2008 թ․
**Մորբիան** (ֆրանսերեն՝ *Morbihan*), դեպարտամենտ Ֆրանսիայի արևմուտքում։

Վարչական կենտրոնը Վանն քաղաքն է։ Բնակչությունը՝ 744 663 մարդ (2010 թվականի տվյալներով 32-րդը՝ դեպարտամենտների շարքում)։

* Մորբիան դեպարտամենտի կարգային թիվն է՝ 56։

Պատմական տեղեկություններ
------------------------

Մորբիանի պրեֆեկտուրայի շենքը Վանում
Մորբիան դեպարտամենտն ստեղծվել է 1790 թ. մարտի 4-ին՝ Ֆրանսիական հեղափոխության ժամանակ։ Կազմավորվել է Բրետանի դքսության տարածքից։ Ֆրանսիայի միակ դեպարտամենտն է, որի անունը գալիս է բրետոներենից։  

Բնակչությունը 702.5 հազար մարդ է, ունի 261 համայնք։

Աշխարհագրական տվյալներ
----------------------

Մորբիան դեպարտամենտի ռելիեֆային քարտեզը
Երեք կողմերից շրջապատված է Ֆինիստեր, Կոտ դ'Արմոր, Իլ և Վիլեն և Ատլանտյան Լուար դեպարտամենտներով, հարավ-արևմուտքում սահմանակից է Ատլանտյան օվկիանոսին։  

Մորբիանի ծոցում կան բազմաթիվ կղզիներ. համաձայն լեգենդի դրանք 365 հատ են, սակայն, իրականում՝ երեսունից քառասուն։ Այստեղ կան նաև շատ մանր կղզիներ, որոնց վրա կառուցելն անհնար է։ Այս կղզիներից երկուսը՝ Իլ-օ-Մուանը և Իլ-դ'Արը մասնավոր են։ Մյուսները մասնավոր սեփականություն են և պատկանում են կինոյի աստղերի կամ նորաձևության դիզայներների։

Տարածքը 6823 կմ² է, ունի 261 համայնք։

Կառավարում
----------

2014 թվականի տվյալներով Մորբիանի պրեֆեկտն է Ժան Ֆրանսուա Սավին, ով նախկինում Արդեններ և Վերին Ալպեր դեպարտամենտների ղեկավարն էր։

Ծանոթագրություններ
------------------

1. ↑  «Le préfet du Morbihan». Morbihan Prefecture website. Արխիվացված է օրիգինալից 2016 թ․ մարտի 14-ին. Վերցված է 2015 թ․ հունիսի 27-ին.

Արտաքին հղումներ
----------------

* Պաշտոնական կայք Արխիվացված 2004-11-23 Wayback Machine


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Լարուսի · Մեծ կատալոնական · Մեծ նորվեգական · Մեծ սովետական (1 հրտ.) · Նոր · American Cycl. (1879) |
|  |
| 

|  Չափորոշչային վերահսկողություն |
| --- |
|  |
| BNF: 119325292 · GND: 4115236-0 · LCCN: n81011159 · NKC: ge134378 · SUDOC: 027239853 · VIAF: 148360122 · WorldCat VIAF: 148360122 |

 |

 |
**Հայերի ներգաղթը Պարագվայ** տեղի է ունեցել 20-րդ դարի առաջին տասնամյակներում և մաս էր կազմում Եվրոպայի և Ամերիկայի հայ համայնքների ստեղծած մեծ սփյուռքին։ Պարագվայի հայ համայնքը շատ փոքր է, և մեծամասնությունը բնակվում է մայրաքաղաք Ասունսյոնում։ Նրանցից ոմանք եկել են այլ երկրներից, որտեղ հայկական համայնքը շատ ավելի մեծ է, օրինակ՝ Արգենտինայից կամ Ուրուգվայից։

Պատմություն
-----------

### Համատեքստ

Հայոց ցեղասպանության ժամանակ հարյուրհազարավոր փախստականներ հաստատվել են հին ու նոր աշխարհներում։

Այդ սփյուռքը մասնատվել է մոտ հիսուն համայնքների, որոնք տարածվել են Միջին Արևելքից (Լիբանան, Սիրիա, Թուրքիա, Իրաք, Իրան, Եգիպտոս, Իսրայել, Կիպրոս) մինչև արևմտյան աշխարհ՝ Ֆրանսիա, Հունաստան, Մեծ Բրիտանիա, Բելգիա, Գերմանիա, Շվեյցարիա, Իտալիա, Ավստրիա, Ամերիկայի Միացյալ Նահանգներ, Կանադա, Մեքսիկա, Բրազիլիա, Արգենտինա, Ուրուգվայ, Վենեսուելա, Չիլի և այլն։

Թեև հայրենադարձության երեք ալիքների ընթացքում (1918, 1945-1946 և 1953-1968 թվականներին) զգալի թվով հայեր վերադարձան Հայաստան, սակայն 1985 թվականին հետպատերազմյան հայրենադարձների գրեթե կեսն արտագաղթեց Արևմուտք։

Արգենտինայում և Ուրուգվայում հաստատված ամենամեծ համայնքներից հայերի մի փոքր խումբ՝ մոտ մի քանի տասնյակ, տեղափոխվել է Պարագվայ։

Պարագվայական հասարակության մեջ առկա որոշ հայկական ազգանուններ են՝ Արսլանյան, Բուրյան, Կատալյան, Միզերլյան, Պետրոսյան։

### Դոկտոր Էլմասյան

Պարագվայում իր հետքը թողած հայերից մեկը Միգել Էլմասյանն էր։

Դոկտոր Էլմասյանը երկիր է ժամանել 19-րդ դարի վերջին։ Նա եղել է Փարիզի հեղինակավոր Պաստյորի ինստիտուտի անդամ, նրան աշխատանքի է ընդունել դոն Անդրես Բարբերոն՝ բուբոնային ժանտախտի բռնկումից հետո հետազոտություններ իրականացնելու, ինչպես նաև պատվաստանյութերի պատրաստում և ուսուցում իրականացնելու համար։

Էլմասյանը եղել է մանրէաբանության ինստիտուտի տնօրեն և Ասունսյոնի ազգային համալսարանի բժշկության ֆակուլտետի պրոֆեսոր։ Նա նաև հայտնաբերել է *Trypanosoma equinum*-ը և անուն է տվել կոնքազդրային հոդի հիվանդությանը։

Էլմասյանը վերադարձել է Եվրոպա 1905 թվականին։

Դոկտոր Էլմասյանը համարվում է պարագվայական մանրէաբանության հայրը։

Նշանավոր գործիչներ
------------------

* Պաբլո Լեոն Բուրյան՝ գործարար, *El Lector* հրատարակչության տնօրեն

Մատենագիտություն
----------------

* Verón, L. (2009). Enciclopedia Paraguaya. Asunción: Editorial Mercurio.

Ծանոթագրություններ
------------------

1. 1 2
2. ↑
3. 1 2 3  Ibídem
4. ↑  Verón, L. (2009). Enciclopedia Paraguaya. Asunción: Editorial Mercurio. página 252.
5. ↑  ibídem
6. ↑

|  |  |
| --- | --- |
|  | Հայերը Պարագվայում Վիքիպահեստում |
**Իկոնիայի սուլթանություն**, **Ռումի սուլթանություն**, **Փոքր Ասիայի սելջուկյան պետություն**, սելջուկների ավատատիրական պետություն Փոքր Ասիայում (1074-1307)։ Հիմնել է Գթլմուշ բեգի որդի Սուլայմանը։ Սկզբում մայրաքաղաքը Նիկիան էր, ապա՝ Իկոնիան (Կոնիա)։

1157 թվականին Իկոնիայի սուլթանությունն իրեն ենթարկեց Դանիշմանների ամիրայության տարածքը, 1207 թվականին գրավեց Անթալիան, 1214 թվականին՝ Սինոպը։ Ռազմաքաղաքական հզորության գագաթնակետին հասավ Ալա-ադ-Դին Քեյ-Քուբադի ժամանակ (1219-1236) թվականին։

1243 թվականին Իկոնիայի սուլթանության ուժերը Քյոսեդաղի մոտ պարտվեցին մոնղոլներին, և Իկոնիայի սուլթանությունը դարձավ նրանց վասալը։ 1299 թվականին Իկոնիայի սուլթանությունը ծանր հարված ստացավ Օսման բեգի գլխավորած թուրքական ցեղախմբից, իսկ 1307 թվականին վերացավ պատմության ասպարեզից։ Օսմանի հիմնած բեգությունը դարձավ օսմանյան պետության կորիզը։

12-րդ դարում Իկոնիայի սուլթանության զորքերը մի քանի անգամ ներխուժել են Կիլիկիայի հայկական իշխանապետության տարածքը, բայց հաջողություն չեն ունեցել։ Սուլթան Ռուքն ադ-Դինը (1196-1204) Կարինը գրավելուց հետո արշավեց Վրաստան, սակայն Բասենի դաշտում պարտվեց հայ-վրացական զորքերին։ 1214-1219 թվականներին սուլթան Քեյքաուզը փորձեց գրավել Կիլիկիայի հայկական թագավորության սահմանամերձ Լուլուա և Կապան բերդերը, սակայն 1219 թվականին պարտության մատնվեցին Լևոն Բ–ի կողմից։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 322)։*  |
**Դուալիստական միապետություն** (լատին․՝ dualis երկակի, անգլ.՝ executive monarchy – գործադիր միապետություն), մի սահմանադրական միապետություն, որի մեջ միապետի իշխանությունը սահմանափակվում է սահմանադրությամբ կամ սահմանադրական ակտերով, բայց միապետը պաշտոնապես եւ փաստացի պահպանում է իշխանության լայն լիազորություն։

#EE1AF9}} դուիլստական միապետություններ
Դուալիստական միապետության ներքո գտնվող միապետի իշխանությունը սահմանափակված է օրենսդրական դաշտում։ Այս պարագայում միապետը ունի ընդունված օրենքների առնչությամբ խորհրդարանը եւ բացարձակ վետոյի իրավունքը լուծելու անսահմանափակ իրավունք։ Կառավարությունը ձեւավորում է միապետը, այդ իսկ պատճառով իրական քաղաքական իշխանությունը պատկանում է միապետին։

Դուալիստական միապետության բնորոշ առանձնահատկությունը պետական իշխանության ձեւական իրավական բաժանումն է միապետի եւ խորհրդարանի միջեւ։ Գործադիր իշխանությունը միապետի ձեռքում է, օրենսդիր իշխանությունը խորհրդարանի ձեռքում է։

Օրինակներ
---------

1905-1917 թվականներին Ռուսական կայսրությունը եղել է դուալիստական միապետություն։ 1871-1918 թվականներին դուալիստական միապետություն է եղել Գերմանիան, իսկ 1890-1947 թվականներին ՝ Ճապոնիան։.

Դուալիստական միապետություն է եղել նաև Ավստրո–Հունգարիան, որտեղ սակայն «դուալիստական» տերմինը ուներ թե իրավական, թե տարածքային-վարչական իմաստ։

Ծանոթագրություններ
------------------

1. ↑  Բուրժուական սահմանադրության պատմությունը. — М. 1986. С. 82.
2. ↑  *Մեդուշեվսկի Ա․ Ն․* 1993 թվականի Ռուսաստանի Սահմանադրությունը համեմատական պատմական համատեքստում // ռուսական պատմություն . — 2008. — № 6. — С. 40.

|  |  |  |  |
| --- | --- | --- | --- |
| 

| * դ
* ք
* խ
Պետության և պետական կառավարման ձևեր |
| --- |
|  |
| Ավազակապետություն • Ավտոկրատիա • Արիստոկրատիա • Բացարձակ միապետություն • Բռնապետություն • Գերոնտոկրատիա • Դաշնություն • Դիարխիա • Եռապետություն • Թեոկրատիա • Ժողովրդավարություն • Իսլամիստական պետություն • Խորհրդարանական ժողովրդավարություն • Կեսարոպապիզմ • Կոնդոմնիում • Կրիտարխիա • Համադաշնություն • Հանրապետություն • Մերիտոկրատիա • Միակուսակցական պետություն • Միապետություն • Նետոկրատիա •Պարտիտոկրատիա • Պլուտոկրատիա • Պոնտիֆիկատ • Պսևդոկրատիա • Սահմանադրական միապետություն • Տեխնոկրատիա • Ունիտար պետություն • Քառապետություն • Օլիգարխիա • Օխլոկրատիա |

 |
**Սերգեյ Ֆրանկ** (ռուս.՝ Серге́й О́ттович Франк, օգոստոսի 13, 1960(1960-08-13), Նովոսիբիրսկ, ՌԽՖՍՀ, ԽՍՀՄ), ռուս քաղաքական գործիչ, ՌԴ տրանսպորտի նախկին նախարար։ «Սովկոմֆլոտ» պետական նավագնացային ընկերության գլխավոր տնօրենն ու Միավորված նավաշինարարական կորպորացիայի տնօրենների խորհրդի նախագահ։

Կենսագրություն
--------------

Դ. Ա. Մեդվեդև և Սերգեյ Ֆրանկ
1983 թվականին ավարտել Է ադմիրալ Գ․ Ի․ Նևելսկու անվան Հեռավորարևելյան բարձրագույն ինժեներական ծովային ուսումնարանը՝ ինժեներ-նավավարի մասնագիտությամբ։

1981-1984 թվականներին եղել է ՀԼԿԵՄ կոմիտեի քարտուղար, 1984 թվականից քաղաքական աշխատանքի գծով ուսումնարանի պետի տեղակալ։

1989 թվականին ավարտել է արտաքին առևտրի համամիութենական ակադեմիային կից բարձրագույն առևտրային դպրոցը։

1989 թվականից՝ արտաքին տնտեսական կապերի ծառայության պետ, ապա՝ Հեռավորարևելյան ծովային շոգենավերի տնտեսության գլխավոր տնօրենի տեղակալ։

1995 թվականին հեռակա կարգով ավարտել է Հեռավորարևելյան պետական համալսարանի իրավաբանական ֆակուլտետը և նշանակվել Ռուսաստանի Դաշնության տրանսպորտի նախարարության ծովային տրանսպորտի դեպարտամենտի տնօրենի տեղակալ։

1996-1997 թվականներին՝ Ռուսաստանի Դաշնության տրանսպորտի նախարարի տեղակալ։ 1998 թվականից՝ Ռուսաստանի Դաշնության տրանսպորտի նախարարի առաջին տեղակալ։

Ռուսաստանի Դաշնության նախագահի 1998 թվականի մարտի 2-ի թիվ 213 հրամանագրով նշանակվել է Ռուսաստանի Դաշնության տրանսպորտի նախարարի պաշտոնում։ Այդ պաշտոնում աշխատել է նախարարների կաբինետի վեց կազմերում։
Ռուսաստանի Դաշնության նախագահի 2004 թվականի փետրվարի 24-ի թիվ 264 հրամանագրով Միխայիլ Կասյանովի կառավարության հետ միասին պաշտոնանկ է արվել։

2004 թվականի ապրիլի 27-ին նշանակվել է Ռուսաստանի Դաշնության կառավարության նախագահ Մ․ Ֆրադկովի օգնական։

2004 թվականի հոկտեմբերից՝ Սովկոմֆլոտ պետական նավագնացության ընկերության գլխավոր տնօրեն։

2007 թվականին պաշտպանել է թեկնածուական թեզ և դարձել տեխնիկական գիտությունների թեկնածու։

2014 թվականին Սերգեյ Ֆրանկը գլխավորել է Միավորված նավաշինարարական կորպորացիայի տնօրենների խորհուրդը։

Վ. Վ. Պուտին և Սերգեյ Ֆրանկ

Գործունեություն Սովկոմֆլոտ ընկերությունում
------------------------------------------

Սերգեյ Ֆրանկին գլխավոր տնօրենի պաշտոնում նշանակելուց հետո Սովկոմֆլոտ ընկերությունը ուղղություն է վերցրել բիզնեսի զարգացման ուղղությամբ՝ կապված ռուսական էներգետիկ ընկերությունների կարիքների հետ։ Ընկերության մասնագիտացումը դարձել է արկտիկական և հեռավորարևելյան ծովերի բարդ կլիմայական պայմաններում էներգակիրների ծովային փոխադրումը։ Նոր ներդրումային ծրագիրը թույլ է տվել Սովկոմֆլոտին ընդլայնել նավատորմի շինարարության ծավալը, այդ թվում՝ ռուսական նավաշինարաններում։:

Ծանոթագրություններ
------------------

1. ↑  «Краткая биографическая справка». Արխիվացված է օրիգինալից 2015 թ․ ապրիլի 2-ին. Վերցված է 2015 թ․ մարտի 10-ին.
2. ↑  «Глава "Совкомфлота" Франк избран председателем Совета директоров ОСК». *Раздел экономики*. РИА Новости. 24.10.2014.
3. ↑  «Биография Сергея Франка». *estverum*. Արխիվացված է օրիգինալից 2020 թ․ օգոստոսի 10-ին. Վերցված է 2020 թ․ սեպտեմբերի 6-ին.
**Դմիտրի Աբելդաև** (հոկտեմբերի 13 (25), 1865, Ռասխովեց, Շչիգրովսկի գավառ, Կուրսկի նահանգ, Ռուսական կայսրություն - ոչ վաղ քան 1915 կամ մոտ 1915), ռուս գրող։

Կենսագրություն
--------------

Դմիտրի Աբելդաևը ծնվել է Կուրսկի նահանգի Շիգրովյան վարչաշրջանի Ռասսոխովեց գյուղում։ Սովորել է Կուրսկի ռեալական դպրոցում (1875-1879)։ Ապրել է Կուրսկում։ 1895 թվականին «Ռուսական հարստություն» ամսագրում հրատարակած «Անտիպ զինվորը և նրա կինը՝ Պելագեյան» պատմվածքը ճանաչում բերեց։ Պատմվածքներ է հրատարակել նաև «Ռուսական միտք» ամսագրում։ Հեղինակ է «Այս դարի ստվերի ներքո (Աբաշևի գրառումները)» վեպի, որը լույս է տեսել Վալերի Բրյուսովի և Պ. Ստրուվի խմբագրությամբ «Ռուսական միտք» ամսագրում 1912 թվականին, ապա առանձին հրատարակությամբ՝ 1913 թվականին։ Նույն ամսագրում լույս է տեսել նաև «Լիլի» վեպը։
Ստեղծագործությունը պատկերում է 20-րդ դարի իրադարձությունները, ազդվել է նատուրալիզմից։
Վ. Գ. Կորոլենկոյի, Վ. Բրյուսովի և Ն. Կ. Միխայելովսկիի հետ պահում էր նամակագրական կապ։

Հատընտիր գործեր
---------------

Աղբյուր՝

* Դ. Ա. Աբելդաև, Լիլի, վեպ, Ռաբուշին, 1914 թ. 180 էջ։
* Դ. Ա. Աբելդաև, Այս դարի ստվերի ներքո (Աբաշևի գրառումները), վեպ, Ա. Ա. Լևենսոն, 1913 թ. 701 էջ։

Գրականություն
-------------

* Ռուս գրողներ, 1800-1917, կենսագրական բառարան, Մեծ ռուսական հանրագիտարան, 1992 թ. Ա-Գ, էջ 11-12։

Ծանոթագրություններ
------------------

1. 1 2  Czech National Name Authority Database as Linked Data, Báze národních jmenných autorit v podobě propojených dat
2. ↑  Ռուսական ազգային գրադարան

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | NKC: js2017943699 · VIAF: 2100154260643324480007 · WorldCat VIAF: 2100154260643324480007 |

 |